**«Өнеркәсіп саласындағы қызметті жүзеге асыру үшін қойылатын біліктілік талаптарын және оларға сәйкестікті растайтын құжаттар тізбесін бекіту туралы» Қазақстан Республикасы Индустрия және инфрақұрылымдық даму министрінің міндетін атқарушының 2015 жылғы 23 қаңтардағы № 45 бұйрығына өзгерістер енгізу туралы» Қазақстан Республикасы Өнеркәсіп және құрылыс министрінің бұйрық жобасына**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы.**

Қазақстан Республикасы Өнеркәсіп және құрылыс министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Бұйрықтың жобасы өнеркәсіптік қауіпсіздік саласындағы қажетті талаптарды енгізу мақсатында дайындалды, бұл Өнеркәсіптік қауіпсіздік комитетінің аумақтық бөлімшелеріне құзыреттер шеңберінде тау-кен және химиялық өндірістерді пайдалану жөніндегі қызметті жүзеге асыруға лицензиялар беру жөніндегі Өнеркәсіп комитетінің сұрау салуларын қарауға мүмкіндік береді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жоқ.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Өнеркәсіп комитетінің сұрауларын Өнеркәсіптік қауіпсіздік комитетінің аумақтық департаменттерімен келісу.

**5. Нақты мақсаттар мен күтілетін нәтижелердің мерзімдері.**

Өнеркәсіптік қауіпсіздік саласындағы талаптарға сәйкес келтіру.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.**

Жоқ.

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**8. Нормативтік құқықтық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны).**

Бұйрық жобасы 2025 жылғы 8 мамырда Қазақстан Республикасы Өнеркәсіп және құрылыс министрлігінің интернет-ресурсында [https://www.gov.kz/memleket/entities/mps/documents/details/839391?lang=ru](https://www.gov.kz/memleket/entities/mps/documents/details/839391?lang=ru ) (432 кб) және 2025 жылғы 2 мамырда ашық нормативтік құқықтық   
актілердің интернет-порталында орналастырылған [https://legalacts.egov.kz/npa/view?id=15523867](https://legalacts.egov.kz/npa/view?id=15523867%20) (65 кб).

**9. Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат.**

Түсіндірме жазба 2025 жылғы 8 мамырда Қазақстан Республикасы Өнеркәсіп және құрылыс министрлігінің интернет-ресурсында [https://www.gov.kz/memleket/entities/mps/documents/details/839391?lang=ru](https://www.gov.kz/memleket/entities/mps/documents/details/839391?lang=ru%20) 32 кб)

**10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**Қазақстан Республикасы**

**Өнеркәсіп және құрылыс**

**министрі Е. Нағаспаев**