**«Өнеркәсіп саласындағы қызметті жүзеге асыру үшін қойылатын біліктілік талаптарын және оларға сәйкестікті растайтын құжаттар тізбесін бекіту туралы» Қазақстан Республикасы Индустрия және инфрақұрылымдық даму министрінің міндетін атқарушының 2015 жылғы 23 қаңтардағы № 45 бұйрығына өзгерістер енгізу туралы» Қазақстан Республикасы Өнеркәсіп және құрылыс министрінің бұйрық жобасына**

**БАСПАСӨЗ - РЕЛИЗ**

ҚР Өнеркәсіп және құрылыс министрлігі «Өнеркәсіп саласындағы қызметті жүзеге асыру үшін қойылатын біліктілік талаптарын және оларға сәйкестікті растайтын құжаттар тізбесін бекіту туралы» Қазақстан Республикасы Индустрия және инфрақұрылымдық даму министрінің міндетін атқарушының 2015 жылғы 23 қаңтардағы № 45 бұйрығына өзгерістер енгізу туралы» Қазақстан Республикасы Өнеркәсіп және құрылыс министрінің бұйрық жобасын (бұдан әрі – бұйрық жобасы) жариялайды.

Қазақстан Республикасы Өнеркәсіп және құрылыс министрлігінің Өнеркәсіп комитеті (бұдан әрі – қызметті беруші) тау-кен және химия өндірістерін пайдалану жөніндегі қызметті жүзеге асыруға лицензия беру бойынша мемлекеттік қызмет көрсетеді.

Қазақстан Республикасы Индустрия және инфрақұрылымдық даму министрінің 2020 жылғы 8 маусымдағы № 335 бұйрығымен бекітілген «Тау-кен және химия өндірістерін пайдалану жөніндегі қызметті жүзеге асыруға арналған лицензия беру» мемлекеттік қызмет көрсету қағидаларының 11-тармағына сәйкес қызметті беруші көрсетілетін қызметті алушының өнеркәсіптік қауіпсіздік саласындағы талаптарға сәйкестігі бөлігінде келісу үшін Өнеркәсіптік қауіпсіздік комитетінің аумақтық бөлімшесіне сұрау салу жолдайды.

Алайда, жоғарыда аталған бұйрықта өнеркәсіптік қауіпсіздік саласында талаптар жоқ.

Осыған байланысты өнеркәсіптік қауіпсіздік бөлігінде келісу алу үшін тау-кен және химиялық өндірістерді пайдалану жөніндегі қызметті жүзеге асыруға лицензия беруді реттейтін заңнамаға тиісті өзгерістер енгізу қажет.

Бұйрық жобасында «өнеркәсіптік, санитарлық-эпидемиологиялық қауіпсіздік талаптарына сәйкес келетін» деген сөз тіркесін қосу көзделген.

Сонымен қатар, бұл талаптар Қазақстан Республикасы Инвестициялар және даму министрінің м.а. 2015 жылғы 23 қаңтардағы № 46 бұйрығымен бекітілген уларды өндіру, өңдеу, сатып алу, сақтау, өткізу, пайдалану, жою жөніндегі қызметті жүзеге асыруға қойылатын біліктілік талаптарын және оларға сәйкестікті растайтын құжаттар тізбесінде бар.